شەفەق نیوز/ ئمڕوو چوارشەممە، چوار هاووڵاتی لە چەم سیروان گیرهاتن، و وەرگری شارستانی قەزاگە رەسیە پیان.
لەی باوەتە، وەرگری شارستانی كەلار راگەیان: “ئمڕوو چوارشەممە 18ی ئایار 2022، ئاگادار کریایمن، چوار هاووڵاتی وەخاتر سەیران جینەسە بان چەم سیروان، و لەوەر زیایبوین ئاو چەمەگە گیرهاتن”.
وتیش: “ تیم مەلەوانی وەرگری شارستانی گەرمیان، بنكەی كەلار، رەسینە دادیان، و خوەشبەختانە وە سەڵامەتی ڕزگار کریان”.
